JK Rowling bygger lekehus til 1,5 millioner
Når Harry Potter-forfatter JK Rowling skal bygge eventyrlekeplass for sine to barn, kan man ikke forvente annet enn noe magisk. Selv etter Rowlings standarder er nok de over ti meter høye to-etasjers trehusene spektakulære lekeplasser. Trehusene skal bygges i hagen ved huset hennes i Edinburgh.Tårnene som skal bygges i Hogwarts-stil, er estimert til å koste opp mot 1, 5 millioner kroner. Størrelsen på lekehusene gjør sitt til at Rowling trenger byggetillatelse. Hvert trehus skal bygges opp i høyden på store stolper, har balkonger og utskjæringer og tårn i ekte Potter-stil. Byggeplanene innsendt til byrådet i Edinburgh, viser at de to lekehusene er tiltenkt Rowlings to yngste barn, David(9) Mackenzie (7).Det skorter ikke på lekeluksusen for de to barna. Ifølge tegningene skal Davids trehus, som ligger nærmest gaten, ha en spesialdesignet fallem og en brannmannstolpe som leder ut i hagen. Søsteren Mackenzie er ikke mindre heldig. Hun har sin egen vindeltrapp og en sklie i rustfritt stål. En hengebro binder de to store lekehusene sammen. En gangbro laget i tre, fører til en diger trampoline som er skjermet fra innsyn fra gaten.Eiendommen til JK Rowling har blitt kalt «Fort Rowling» av enkelte på grunn av høye sikkerhetsgjerder rundt eiendommen. Store trær er løftet med kran over gjerdene for å gi forfatteren og hennes familie mer privatliv. - Rowling har brukt masse penger trær rundt eiendommen sin, så selv om disse trehusene er store, kommer ingen andre enn henne til å se dem. Hun er uansett veldig godt likt her, skal en nabo skal tidligere ha uttalt til Daily Mail. En kilde hos byrådet i Edinburgh, som behandler saken, har uttalt til avisen at det er svært usannsynlig at Rowling ikke får godkjent sin søknad om å få bygge de store trehusene. En talsperson for JK Rowling sier at de ikke vil kommentere saken om trehusene. - Det er en privatsak, sa talsperson.
De Howgwarts-inspirerte tårnene, som skal brukes som lekehus for JK Rowlings barn, er så store at den rike forfatteren trenger byggetillatelse.